Xonanda Manzura “O‘zbeknavo”ga sevgi izhor qildi

Xonanda Manzura Instagram’dagi sahifasi orqali “O‘zbeknavo” estrada birlashmasiga sevgi izhor qildi.

Manzura tomonidan qoldirilgan fotoxabarga ko‘ra, u Sardor Rahimxon bilan birga Vatan himoyachilari kuni munosabati bilan uch kun davomida Surxondaryo viloyatining chekka hududlarida konsert bergan.
“Ayniqsa, uchinchi kun mazza qildik”, — deb yozadi xonanda.
“Yashasin ‘O‘zbeknavo’! ‘O‘zbeknavo’ hamisha bizning qalbimizda! Men seni sevaman, ‘O‘zbeknavo’!”, — deya o‘z xabarini yakunlagan xonanda Manzura.

 Skrinshot: Instagram / @manzura_singer
Ma’lumot uchun, “O‘zbeknavo” estrada birlashmasi O‘zbekistondagi konsert-tomosha faoliyatini tartibga soladi, xususan, xonandalarga faoliyat uchun litsenziyalar beradi (belgilangan tartib-qoidalar buzilgan vaqtda, litsenziyalarni olib qo‘yadi).